Interakcie liekov: Coaxil, Sulprid, Neurol, Mirzaten.
Interakcia liekov interakcia coaxil, sulprid, neurol, mirzaten
Dobrý deň,
ďakujeme za Vašu otázku.
Medzi liekmi Mirzaten a Neurol bolo pozorovaných niekoľko stredne závažných interakcií, ktorých výsledkom je riziko vzájomnej potenciácie hypnosedatívneho účinku.
Medzi liekmi Sulpirud Belupo a Neurol bolo pozorovaných niekoľko stredne závažných interakcií, ktorých výsledkom je riziko vzájomnej potenciácie hypnosedatívneho účinku - zvýšený útlm CNS.
Medzi liekmi Sulpirid Belupo a Coaxil bolo pozorovaných niekoľko stredne závažných interakcií, ktorých výsledkom je riziko vzájomnej potenciácie sedatívneho účinku antidepresív a liečiv tlmiacich centrálny nervový systém. Navyše tricyklické antidepresíva (Coaxil) a neuroleptiká (Sulpirid Belupo) inhibujú navzájom svoj metabolizmus, čo môže viesť k zníženému prahu kŕčov, a k záchvatom.
Medzi liekmi  Sulpirid Belupo a Mirzaten bolo pozorovaných niekoľko stredne závažných interakcií, ktorých výsledkom je riziko potenciácie účinku oboch liečiv - zvýšený útlm CNS.
Medzi liekmi Coaxil a Mirzaten bola pozorovaná stredne závažná interakcia, ktorých výsledkom je riziko vzájomnej potenciácie sedatívneho účinku antidepresív a liečiv tlmiacich centrálny nervový systém. Bola pozorovaná aj interakcia bez klinickej závažnosti, nakoľko sa jedná o kombináciu antidepresív.
Medzi liekmi Coaxil a Neurol bola pozorovaná stredne závažná interakcia, ktorých výsledkom je riziko vzájomnej potenciácie sedatívneho účinku antidepresív a liečiv tlmiacich centrálny nervový systém. Bola pozorovaná aj  interakcia bez klinickej závažnosti, pri ktorých je riziko zvýšenia anxiolytického a antidepesívneho pôsobenia liečiv z týchto skupín pri ich súčasnom podávaní. Kombinácia môže mať však terapeutický prínos pre pacienta.
V prípade, že Vám lieky predpísal jeden lekár, je si tejto skutočnosti vedomý a je potrebné riadiť sa jeho pokynmi. Pokiaľ máte lieky predpísané od rôznych lekárov, ktorý nemali informácie o iných užívaných liekoch, je potrebné upovedomiť ich o tejto skutočnosti a zvážiť ďalší postup liečby.
S pozdravom
PharmDr. Patrícia Čečková